NÁRODNÁ RADA SLOVENSKEJ REPUBLIKY

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1732/2016

**249a**

**S p o l o č n á s p r á v a**

**výborov Národnej rady Slovenskej republiky o  výsledku prerokovania návrhu na vyslovenie súhlasu Národnej rady Slovenskej republiky s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

 Predseda Národnej rady Slovenskej republiky rozhodnutím č. 252 z 26. septembra 2016 pridelilnávrh na vyslovenie súhlasu Národnej rady Slovenskej republiky s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249)

na prerokovanie týmto výborom Národnej rady Slovenskej republiky:

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Za gestorský výbor určil Výbor Národnej rady Slovenskej republiky pre financie a rozpočet.

Uvedené výbory prerokovali predmetný návrh na vyslovenie súhlasu NR SR s uvedeným návrhom v stanovenom termíne.

**II.**

 K predmetnému návrhu zaujali výbory Národnej rady Slovenskej republiky toto stanovisko :

Odporúčanie pre Národnú radu Slovenskej republiky s návrhom **vysloviť súhlas** a **rozhodnúť, že** ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi.

* **Výbor** Národnej rady Slovenskej republiky **pre financie a rozpočet** (uzn. č. 72 zo 4. októbra 2016)
* **Ústavnoprávny výbor** Národnej rady Slovenskej republiky (uzn. č. 63 zo 4. októbra 2016)

**III.**

Z uznesení výborov Národnej rady Slovenskej republiky uvedených pod bodom II. tejto správy nevyplynuli iné návrhy.

Poslanec Národnej rady Slovenskej republiky Miroslav Beblavý, ktorý nie je členom Výboru NR SR pre financie a rozpočet, oznámil v určenej lehote gestorskému výboru svoje stanovisko k predmetnému návrhu.

**IV.**

Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249)vyjadrených v ich uzneseniach uvedených pod bodom II. tejto správy

 **odporúča**

**Národnej rade Slovenskej republiky**

podľa čl. 86 písm. d) Ústavy SR

**vysloviť súhlas** s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249)

a **rozhodnúť o tom, že** ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi.

 Predmetná spoločná správa výborov Národnej rady Slovenskej republiky o návrhu na vyslovenie súhlasu Národnej rady Slovenskej republiky s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249a) bola schválená uznesením gestorského výboru **č. 84 z 11. októbra 2016.** Výbor určil poslanca **Emila Ďurovčíka** za spoločného spravodajcu výborov.

Zároveň ho poveril:

1. predniesť správu na schôdzi Národnej rady Slovenskej republiky,
2. navrhnúť Národnej rade Slovenskej republiky postup pri hlasovaní.

Návrh na uznesenie Národnej rady Slovenskej republiky je prílohou tejto správy.

Bratislava 11. októbra 2016

**Ladislav Kamenický, v.r.**

**predseda**

**Výboru NR SR pre financie a rozpočet**

Národná rada slovenskej republiky

VII. volebné obdobie

––––––––––––––––––––––––––––––––––––––––––––––––––––-

K číslu: 1732/2016

#  Návrh

**Uznesenie**

**národnej rady slovenskej republiky**

zo dňa .......októbra 2016

k  návrhu na vyslovenie súhlasu Národnej rady Slovenskej republiky s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249)

**Národná rada Slovenskej republiky**

podľa článku 86 písm. d) Ústavy Slovenskej republiky

## v y s l o v u j e s ú h l a s

 s Protokolom o zmene a doplnení Dohody o založení Medzinárodnej investičnej banky a jej Štatútu (tlač 249)

## r o z h o d l a

o tom, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi.